text: Donorregistret
  
  publiceret: 2016-10-13 06:47:35+02:00
  Donorregistret, register placeret på Rigshospitalet, hvortil man kan indgive en anmeldelse, hvori man tilkendegiver, om ens organer efter døden må anvendes til transplantation. Anmeldelsen kan fås på danske apoteker, hvor man også kan få et donorkort (se donor), som man kan bære på sig. I 2015 var ca. 885.000 nulevende danskere tilmeldt Donorregistret.